Echinocțiul de primăvară care marchează începutul oficial al primăverii astronomice și va avea loc miercuri, 20 martie, la ora 05:06 (ora Moldovei).
E un fenomen care generează și superstiții, pentru că are o semnificație astrologică importantă.
Echinocțiul de primăvară e punctul de pornire pentru stabilirea datei Învierii Domnului la ortodocși. Sfintele Paşti este serbat întotdeauna în prima duminică după faza de Lună Plină, de după echinocţiu de primăvară.
După echinocțiul de primăvară durata zilei (luminată de soare) va continua să crească, iar cea a nopții să scadă, până la data de 21 iunie, când se va încheia primăvara astronomică, odată cu solstițiul de vară.
Astfel, ziua de 20 martie va reprezenta începutul astronomic al sezonului de primăvară în emisfera nordică și sezonul de toamnă în emisfera sudică. Momentul nu se petrece pe tot globul în aceeași dată din cauza diferenței de fus orar.
Astrologii susţin că momentul când ziua devine egală cu noaptea (la echinocţiul de primăvară) simbolizează o stare de armonie, o stare de transformare profundă atât a naturii exterioare, cât și o transformare benefică a naturii noastre umane.
În ziua în care se produce echinocțiul începe noul an agrar, iar în unele localități copiii mai bat ritualic pământul cu bețe, alungând frigul. Ei rostesc: "Intră frig şi ieşi căldură/ Să se facă vreme bună/ Pe la noi pe bătătură".
Mai exista obiceiul de a aprinde focuri pe dealuri, pentru a alunga iarna.
Interdicții
În ziua echinocțiului de primăvară, pe 20 martie, este recomandat să eviți conflictele și supărările, deoarece acestea pot perturba armonia și liniștea aduse de această zi specială.
Este indicat să ai grijă cum te porți cu animalele și plantele, deoarece faptele rele săvârșite se vor întoarce împotriva ta.
Se crede că, în noaptea echinocțiului de primăvară, spiritele pământului ies la suprafață și pot fi văzute de oameni. Prin urmare, se recomandă evitarea plimbărilor în locuri pustii sau întunecate.
Apropo, 20 martie e și Ziua Internațională a Fericirii, instituită în cadrul celei de-a 66-a reuniuni a Adunării Generale a ONU, la 12 iulie 2012.